เป็นแผลบวมครับตอนนี้ เมืออาทิตก่อนเกาจนแสบผ่านมาอีกวันเป็นแผลแบบหลุม แล้วตอนนี้แผลมีอาการบวมแสบ ไม่หาตรวจแล้วไม่มีโรงติดต่อทางเพศ ให้ยาทามาแต่ตอนนี้ก็ไม่หาย ตอนนี้แผลบวมเหมือนมีก่อนเนื้ออยู่ครับ
สวัสดีค่ะ งงใจแผลบวมที่อวัยวะเพศชายอาจมีสาเหตุมาจาก การไปถูไถบ่อยๆ การอักเสบหรือติดเชื้อจากโรคติดต่อทางเพศสัมพันธ์เช่นหนองใน ซิฟิลิซ แผลริมอ่อน หูด เริม เป็นต้นหากไปตรวจเบื้องต้นแล้วไม่มีโรคติดต่อทางเพศสัมพันธ์ ก็อาจจะเป็นแผลจากเชื้อแบคทีเรียหรือการถูไถหรือเสียดสีที่รุนแรงเกินไป หรือถ้ามีภาวะหนังหุ้มปลายไม่เปิดและทำให้เกิดการตีบ ก็จะทำให้อาการแย่ลงได้การดูแลตัวเองเบื้องต้น งดการทำกิจกรรมทางเพศหรือการช่วยตัวเองไปก่อนจนกว่าแผลจะสมานกันดี ใช้น้ำเปล่าสะอาดล้างทำความสะอาดอวัยวะเพศ ไม่ใช้สบู่ไปถูตรงๆ ใส่เสื้อผ้าที่ระบายอากาศดี ไม่ให้เกิดความอับชื้น แผลขนาดเล็กหรือรอยถลอกส่วนใหญ่มักจะค่อยๆสมานกันเองได้ ถ้าแผลขนาดใหญ่ดูมีการติดเชื้อควรได้รับยาฆ่าเชื้อและยาแก้อักเสบที่ไม่ใช่สเตียรอยด์ร่วมด้วยถ้าตอนนี้แผลบวมขึ้นเรื่อยๆ แดง ปวด ปัสสาวะแสบขัด ควรรีบกลับไปพบแพทย์เพื่อตรวจร่างกายซ้ำอีกครั้งค่ะ